
STUDIEPROGRAMPORTEFØLJEN 2007/2008 OG FASTSETTING AV SENTRALE MÅLTALL FOR UTDANNINGSAKTIVITETEN

Innledning
Universitetet i Tromsøs må fastsette studieprogramportefølje for studieåret 2007/08, adgangsregulering av studieprogram, samt fastsette måltall for utdanningsaktiviteten for samme periode. Universitetsstyret kan selv regulere adgangen til det enkelte studium, eller deler av det, når kapasitetshensyn eller ressurshensyn krever det. Kunnskapsdepartementet har myndighet til å fastsette adgangsreguleringer når dette er nødvendig ut fra en samlet vurdering av utdanningskapasiteten i landet. Departementet regulerer derfor opptaket til profesjonsstudiene i medisin, psykologi, odontologi og mastergradsstudiet i farmasi, jfr. §§ 3-3 og 3-7 i universitets- og høyskoleloven. 

I brev av 20.09.06 fra universitetsdirektøren ble fakultetene, NFH og U-VETT bedt om å gjennomgå sine totale programporteføljer, og gi tilbakemelding om eventuelle nedlegginger og/eller opprettinger av studieprogram, studieretninger og årsstudier, samt melde inn fullstendig oversikt over hvilke gamle/nye studieprogram og årsstudier som ønskes lyst ut for opptak studieåret 2007/08. I tillegg ble de bedt om å vurdere behovet for eventuelle adgangsreguleringer og beregne måltall, opptakskapasitet og total kapasitet i programmene, se vedlegg 1.

Noen nøkkeltall for Universitetet i Tromsø

Nedenfor følger nøkkeltall for studievirksomheten. Tallene gir viktig bakgrunnsinformasjon i vurderingen av studieprogramporteføljen, adgangsregulering og måltallene. 

Søkertall 2000-2006

Tabell 1 viser utviklingen i søkertallene til grunnstudiene ved Universitetet i Tromsø gjennom Samordna opptak de siste seks årene. 

Tabell 1
	Høstsemesteret
	2000
	2001
	2002
	2003
	2004
	2005
	2006

	Søkertall (totalt)
	8995
	9269
	10126
	11987
	13748
	12701
	12357

	Søkertall (1. pri.)
	1379
	1350
	1590
	1509
	1974
	2024
	1828

	Tilbudstall (totalt)
	1632
	1689
	1782
	1936
	2289
	2105
	1872

	Ja svar (totalt)
	1172
	1251
	1296
	1241
	1494
	1445
	1348

	Antall møtt
	992
	1070
	1121
	1032
	1229
	1228
	1144


Det totale antallet søkere har gått ned fra 2004 til 2006. Antall møtte studenter i 2005 var derimot på nivå med opptaket i 2004. Nedgangen i søkertallet i 2006 har ført til at også antall møtte studenter har gått noe ned.   

Tabell 2 viser utviklingen i søkertallene til mastergradsstudiene i perioden 2000-2006.
Tabell 2
	Studienivå
	2000
	2001
	2002
	2003
	2004
	2005
	2006

	Mastergrad/hovedfag
	490
	478
	477
	1004
	876
	1037
	730


Utviklingen i antall registrerte studenter 2000-2006

Tabell 3 viser oversikt over utviklingen i totalt antall registrerte studenter ved Universitetet i Tromsø. Tallene er hentet fra Database for statistikk om høgre utdanning (DBH). I fotnoten finnes DBHs definisjon av en registrert student
.

Tabell 3
	
	2000
	2001
	2002
	2003
	2004
	2005
	2006

	Totalt antall registrerte studenter (høstsemesterene)
	6240
	6330
	5980
	5674
	5847
	6100
	5967


Antall registrerte studenter på mastergradsprogram/hovedfag

Tabell 4 viser en oversikt over antall registrerte studenter på 2-årige mastergradsprogram/hovedfag fordelt på fakultet de siste sju høstsemestrene. 
Tabell 4
	
	Høst 2000
	Høst 2001
	Høst 2002
	Høst 2003
	Høst 2004
	Høst 2005
	Høst 2006

	SV.fak.
	643
	600
	561
	542
	613
	690
	560

	Hum.fak.
	206
	199
	197
	178
	175
	157
	150

	Mat.-nat.fak.
	113
	94
	80
	101
	106
	82
	87

	NFH*
	112
	109
	96
	98
	98
	135
	145

	Med.fak.
	94
	91
	103
	92
	101
	118
	150

	Sum
	1168
	1093
	1037
	986
	1093
	1182
	1092


(*I tallene fra NFH er de masterstudiene som erstatter de tidligere 5-årige studieprogrammene i fiskehelse og fiskerikandidat ikke tatt med. Dette for å gjøre tallene sammenlignbare over tid.)

Antall registrerte studenter på enkeltemner ved Universitetet i Tromsø høsten 2006


Per i dag er det totalt 693 studenter med studierett på enkeltemner, 193 av disse har også studierett på et studieprogram. Det er altså 500 studenter som kun har studierett på enkeltemner. Av de 500 er 96 utvekslingsstudenter og 28 gjestestudenter. Det er en liten nedgang i antall enkeltemnestudenter fra 2005 til 2006. Tallet for studenter med kun studierett på enkeltemner høsten 2005 var 555.

Studietilbudene i tall

Tabell 5 gir en oversikt over antall aktive studieprogram, emner og årsstudium de siste fem årene. Tallene gjengir ikke antall studieprogram, men gir en god indikasjon på utviklingen i antallet studietilbud. Med studietilbud menes her tilbud hvor det har vært eget opptak og tilbudet ikke er registrert utgått. Det tas ikke opp studenter til alle disse tilbudene, eksempelvis hovedfagene. Antall studietilbud vil bli redusert fra høsten 2007 når de gamle hovedfagene er faset ut 01.07.07. Studietilbudenes størrelse omfatter alt fra videreutdanningstilbud på 10 studiepoeng til 6-årige studier. 
Tabell 5

	Studietilbud
	2002
	2003
	2004
	2005
	2006

	Emner
	1600
	2520
	2123
	2231
	2245

	Årsstudium
	-
	2
	10
	17
	16

	Studieprogram lyst ut gjennom Samordna opptak
	16
	46
	54
	43
	44

	Studietilbud
	157
	249
	342
	350
	317


Studieprogramportefølje, dimensjonering og eventuelle adgangsreguleringer

I vedlegg 1 gis en oversikt over studieprogramporteføljen ved hvert fakultet/avdeling. Nye studieprogram og årsstudier som universitetsdirektøren anbefaler lyst ut i 2007/08 er med i tabellen. Dette utgjør universitetsdirektørens forslag til den totale studieprogramporteføljen for utlysning studieåret 2007/08. Tabellen inneholder ikke studieprogram som er eksternt finansiert. Hvilke studieprogram som ønskes adgangsregulert, framgår av oversikten. Under er det gitt nærmere begrunnelse for forslagene.

Studieprogramporteføljen

Både i Utdanningsmeldinga for Universitetet i Tromsø studieåret 2003/2004 og 2004/2005 ble det satt fokus på at Universitetet i Tromsø har en meget stor studieprogramportefølje sett i forhold til størrelsen på universitetet og studentmassen. Dette resulterer i at mange studieprogram har få studenter og sliter med rekrutteringen. For en liten utdanningsinstitusjon er det meget ressurskrevende å drive mange studieprogram med få studenter. Opprettelsen av nye studier gir dessuten store merkostnader all den stund det ikke finner sted en tilsvarende reduksjon i andre deler av programporteføljen. Det er også et paradoks at dimensjoneringen av studieprogrammene viser at det er stor ledig kapasitet på mange studier, samtidig som ressurssituasjonen i form av penger og tid rapporteres som anstrengt. Det ble derfor i Utdanningsmeldinga pekt på at det er nødvendig med en vurdering av omfanget på fakultetenes programportefølje, samt en kritisk holdning til opprettelse av nye studier/emner som ikke er eksternt finansierte. 

For studieåret 2007/08 har fakultetene samlet meldt inn ønske om oppretting av ett nytt årsstudium, samt oppretting av spansk som nytt forsknings- og utdanningsområde. Det er også meldt inn ønske om nedlegging av to studieprogram og tre studieretninger. Dette kan tyde på at styringssignalene som er gitt langsomt tas til etterretning og at fakultetene er i gang med en gjennomgang av sin programportefølje. Likevel er det bekymringsfullt at antall emner fortsetter å stige. Det er antall emner som, og i liten grad antall studieprogram, som er avgjørende for det totale  undervisningsvolumet.
Følgende nye studieprogram er godkjent for oppstart fra og med høsten 2007:

· Årsstudium i antikkens kultur

Følgende studieprogram foreslås nedlagt:

· Årsstudium i samfunnsfag

· 5-årig integrert lærerutdanning i naturfag og matematikk

Nedlegging av lærerutdanning i naturfag og matematikk er begrunnet med manglende rekruttering av studenter og stort frafall. Studieprogrammet ble ikke lyst ut for opptak studieåret 2006/2007. Nedlegging av årsstudium i samfunnsfag er begrunnet med lave søkertall og lav gjennomføringsgrad. Universitetsdirektøren foreslår at programmene legges ned.

Endring av navn på studieprogram

NFH ønsker å endre navn på mastergradsprogrammet i akvakultur til ”Mastergradsprogram i akvakultur og akvatisk økofysiologi”. Det medisinske fakultet ønsker å endre navn på medisinsk grunnstudium til ”Årsstudium i medisinske fag”. Universitetsdirektøren foreslår at dette godkjennes. 
Oppretting og nedlegging av studieretninger

Det humanistiske fakultet ønsker å opprette spansk som et nytt forsknings- og utdanningsfelt. Jfr. Sak S 57-06 i dette styremøtet. Dersom studiet blir godkjent, er det ønskelig at spansk opprettes som ei ny studieretning i bachelorgradsprogrammene i språk og litteratur, språk og økonomi og i 5-årig lærerutdanning i språk og samfunnsfag.

Institutt for sosialantropologi ønsker å legge ned studieretningen ”Visuell antropologi” på masterprogrammet i sosialantropologi. Det ble tatt opp én student til denne studieretningen høsten 2004 og studieretningen har ikke vært lyst ut for opptak siden. Nedleggingen er begrunnet med at arbeidskravene til teoretisk/metodisk opplæring i sosialantropologi i kombinasjon med fordypningen med filmopplæring, viste seg å være en for stor belastning for studenten sammenliknet med studieretningen i antropologi. Nedleggingen innebærer at masterprogrammet i sosialantropologi ikke lenger har studieretninger. 

Institutt for arkeologi ønsker å legge ned studieretningen ”Anvendt arkeologi” på masterprogrammet i arkeologi. Fakultetet opplyser at dette skyldes liten interesse for studieretningen. Nedleggingen innebærer at masterprogrammet i arkeologi ikke lenger har studieretninger.
Institutt for fysikk og teknologi ønsker å endre navn på studieretningen ”Kosmisk geofysikk” til ”Romfysikk”. Endringen begrunnes med at forskningsgruppen har endret navn til romfysikkgruppen og at det 5-årig integrerte mastergradsprogrammet heter romfysikk. Instituttet mener at det nye navnet er mer dekkende for innholdet i studiet.
NFH ønsker å legge ned studieretningen ”Akvatisk økofysiologi” på mastergradsprogrammet i biologi fordi studieretningen fra og med høsten 2007 er samordnet med master i akvakultur og økofysiologi.

Universitetsdirektøren foreslår at forslagene vedrørende oppretting, nedlegging og endring av studieretningene som beskrevet over, godkjennes.

Utlysning av årsstudium

Universitetsstyret har tidligere vedtatt at kun årsstudium i psykologi og medisinsk grunnstudium skal lyses ut gjennom Samordna opptak. De andre årsstudiene er som hovedregel første studieåret i et bachelorprogram og bør kun lyses ut lokalt. Slike årsstudier bør ikke framstå i Samordna opptak som søknadsalternativer til bachelorgradsprogrammene for begynnerstudenter. Dessuten ville UiT i så fall ha hatt flere søknadsalternativer enn noe annet lærested i Norge, og med tilsvarende få søkere på hvert alternativ. Årsstudiet i psykologi og medisinsk grunnstudium står i en særstilling. Årsstudiet i psykologi er opptaksgrunnlaget for profesjonsstudiet i psykologi, og medisinsk grunnstudium inngår ikke naturlig i noen av studieprogrammene. Disse årsstudiene lyses derfor ut gjennom Samordna opptak. Det samfunnsvitenskapelige fakultet ber om at alle deres årsstudier blir lyst ut gjennom Samordna opptak. Universitetsdirektøren ser imidlertid ikke at det er kommet nye momenter i saken som skulle tilsi at universitetsstyret bør gjøre om vedtaket om at årsstudier normalt skal lyses ut lokalt, ikke gjennom Samordna opptak.. 

Dimensjonering av opptak
Den samlede opptakskapasiteten viser hvor mange studenter Universitetet i Tromsø kan ta opp innenfor dagens budsjett. Det er derfor viktig at opptakskapasiteten ikke settes uforsvarlig høyt. Fakultetene har utarbeidet tall for dimensjonering av opptakskapasiteten for hvert enkelt studieprogram på bakgrunn av mål for studenttallet på studieprogrammene og ut fra kapasitetsmessige begrensninger i undervisningen. Disse tallene framgår i tabellene (se vedlegg 1) som forslag til opptakskapasitet studieåret 2007/08. Ved å summere fakultetenes forslag til opptakskapasitet ved grunnstudiene som lyses ut gjennom Samordna opptak, får vi 1619 studieplasser.
Ved opptak til studieåret 2006/07 ga Universitetet i Tromsø tilbud om studieplass til 1872 søkere gjennom Samordna opptak, 1348 takket ja til studieplassen. Den totale opptakskapasiteten som er foreslått for 2007/08 er på nivå med inneværende studieår og synes fortsatt å være satt noe for høyt. Noe av forklaringen på dette ligger i den omfattende studieprogramporteføljen som gjør at vi har mange studieprogramprogram. På sikt er det ønskelig å redusere den totale opptakskapasiteten gjennom en reduksjon av antall studieprogram. 

Universitetsdirektøren anbefaler styret å godkjenne opptakskapasiteten slik den framkommer i tabellene i vedlegg 1.

Tilleggsopplysninger om fakultetenes forslag til dimensjonering av opptaket 

Det matematisk-naturvitenskapelige fakultet ønsker ikke å lyse ut studieretningen evolusjon og adferd i mastergradsprogrammet i biologi denne høsten. Dette på grunn av at den eneste vitenskapelig ansatte på denne studieretningen skal ha forskningsfri. 
NFH ber om å få opptaksrammen fra 20 til 30 plasser på mastergradsprogram i økonomi og administrasjon som følge av at det etableres et nytt fagtilbud i finansregnskap. De nye emnene blir et utvidet tilbud innenfor studieretningen ”Bedriftsøkonomi”.

Opptaksrammen til bachelorgradsprogrammet i fiskerifag ønskes redusert fra 45 til 30. Dette begrunnes med at studieplassene ikke har blitt fylt opp siden 2003. Reduksjonen må også sees i sammenheng med økt opptaksramme til andre studieprogram og den totale undervisningskapasiteten ved NFH.

Opptaksrammen til bachelorgradsprogrammet i sosialantropologi ønskes økt fra 40 til 50 på grunn av stort frafall underveis i studiet. For studenter med opptak høsten 2005 er det etter første studieår et frafall på nesten 20 %. For studenter med opptak høsten 2004 er frafallet på nesten 60 %. 

Noen av de toårige mastergradsprogrammene som tidligere har vært åpne ved Det samfunnsvitenskapelige fakultet, ønskes adgangsregulert for opptaket 2007/08. Dette begrunnes med manglende kapasitet på undervisning og veiledning. Av samme grunn ønsker fakultetet også bachelorgradsprogrammet i helseadministrasjon adgangsregulert.

Tildeling av nye studieplasser

Opptaksrammen til odontologi er gradvis trappet opp fra 10 studenter ved oppstart i 2004 til 40 studenter fra og med opptaket 2007. 

Profesjonsstudiet i medisin fikk tildelt 10 nye studieplasser i 2004 og økningen videreføres i statsbudsjettet for 2007. 

Universitetet i Tromsø fikk i 2006 tildelt 15 nye studieplasser til praktisk-pedagogisk utdanning (PPU) og 10 nye studieplasser til 5-årig integrert lærerutdanning. Disse studieplassene videreføres i statsbudsjettet for 2007. Dersom forslaget om nedlegging av 5-årig integrert lærerutdanning i naturfag og matematikk blir godkjent, har Universitetet i Tromsø studieplasser som er finansiert over statsbudsjettet til refordeling. Søknads- og opptakstallene til de 5-årige lærerutdanningene viser at Universitetet i Tromsø ikke fyller opptaksrammen til disse studiene. I budsjettsaken som behandles i desembermøtet, bør universitetsstyret vurdere om bevilgningen skal refordeles til ettårig studium i praktisk-pedagogisk utdanning (PPU), slik at regjeringens ønske om å styrke lærerutdanningen faktisk kommer til det programmet der Universitetet i Tromsø har mange lærerstudenter. PPU har i flere år slitt med økonomien, og en budsjettmessig styrking uten at dette resulterer i økte opptaksrammer ville ha bedret vilkårene for både studenter og veiledere/lærere på dette studiet.
Måltall

Fakultetene har utarbeidet måltall for avlagte studiepoeng for studieåret 2007/08. Fastsetting av måltall for antall avlagte studiepoeng og mastergrader vil i seg selv ikke ha økonomiske konsekvenser for enhetene. Den budsjettmessige resultatuttellingen bestemmes av faktisk oppnådde resultater. 

I vedlegg 1 er måltallene for studieprogrammene listet opp. Aantall studiepoeng i årsenheter avlagt i studieåret 2005/06, var 3383,1. Måltallet for 2005/06 var satt til 3400. 

Måltallet for tilsvarende studier i studieåret 2006/07 er 3616, og for 2007/08 er tallet satt til 3758. 

Det matematisk-naturvitenskapelige fakultet har justert sine måltall for inneværende studieår. Dette er ikke tatt med i tabellen i vedlegg 1 som inneholder måltallene som opprinnelig ble satt. 

Innstilling til vedtak:
1. Universitetet i Tromsø lyser ut studietilbud for opptak til studieåret 2007/08 slik som foreslått i vedlegg 1 med de angitte adgangsreguleringene.

2. Universitetsstyret slutter seg til de foreslåtte dimensjoneringstallene av opptaksrammer for studieåret 2007/08 som det fremgår av vedlegg 1.

3. Universitetsstyret slutter seg til de foreslåtte dimensjoneringstallene av studiepoengproduksjon for studieåret 2007/08 slik som foreslått i vedlegg 1.

Tromsø, 16.11.2006

	Lasse Lønnum
	

	universitetsdirektør
	

	
	Ingrid Bergslid Salvesen

	
	forsknings- og studiedirektør


Saksbehandler: Hege Svendsen, opptaksleder, Forsknings- og studieavdelinga

Vedlegg 1: Studieprogramtabell

�  ”Antall registrerte studenter er samtlige registrerte studenter ved institusjonen. Studentene må ha registrert seg og betalt semesteravgift. Når en student har en utdanningsplan, skal denne være bekreftet før studenten er å betrakte som registrert student. Personer i doktorgradsprogrammer omfattes ikke av rapporteringen. En student skal kun telle på ett program. Dersom en student har gyldig studierett på flere programmer, plasseres studenten på programmet som ligger på høyest studienivå. Dersom også studienivåene er like, benyttes programmet der studenten fikk tildelt studieretten sist. Hvis også dette kriteriet er tvetydig, plasseres studenten på det programmet der studenten er emneoppmeldt til flest studiepoeng. Tabellen gir dermed en korrekt "hodestatistikk".

